Slug: बजेट कार्यान्वयनमा दुविधा छैनः अर्थमन्त्री

Dateline:16/02/078

Location: Kathmandu

Category: Business

Duration:

Short List:

१. अर्थमन्त्रालय

२. पत्रकार सम्मेलनका दृश्यहरू

३. बजेटबारे अर्थमन्त्री बोलीरहेको दृश्य

4. Sound Byte: Bishnu Paudel, finance Minister

*‘यो बजेट हामीले कार्यान्वय गर्छौं, बजेटमा निर्धारण गरिएका लक्ष्यहरु हामीले हासिल गर्छौं, त्यसकारणले यो सुनाउँनका निम्ति होइन, कार्यान्वयन गर्नका निम्ति अघि सारिएको बजेट हो । यो समस्या हेर्ने दर्शक बन्नका निम्ति होइन, समस्या समाधान गर्ने अभियानको नेतृत्वकर्ताको हैसियतले सरकारले यो बजेट ल्याएको छ । त्यस हिसावले हामीले यो बजेट प्रस्तुत गरेका छौं ।’*

*‘प्रस्तुत बजेट प्रति हामी जवाफदेही छौं । र प्रस्तुत बजेटको कार्यान्वयन हुने कुरामा म यहाँलाई आश्वस्त हुनका लागि म हार्दिकरुपमा आग्रह गर्न चाहन्छु ।’*

*‘भोलिदेखि नै हामीले बजेट कार्यान्वयनका सन्दर्भमा व्यवस्थित कार्यायोजना बनाएर अगाडि बढ्दै छौं । आज जुन प्रकारको कोभिडले चुनौती सृजना गरेको छ, त्यो चुनौतीको सामना गर्दै मुलुकलाई अगाडि लगेर जानेछौं ।’*

5.Sound Byte: Shishir Dhungana, Finance Secretary

‘हामीले निरन्तर रूपमा अनुगमन गर्ने प्रणालीको विकास गरेका छौँ । भोलिदेखि नै हाम्रा सहसचिवहरूको संयोजकत्वमा टिम गठन गरेर, हामीले एउटा त प्रत्यक मन्त्रालयले गर्ने कामहरूको बारेमा सर्टलिस्ट गरेर मन्त्रालयका सचिवहरुसँग बसेर फाइनल गर्दैछौँ । अन्तर निकायहरूकोबीच समन्वय आवश्यक पर्ने खालका कार्यक्रमहरू कार्यान्वयन गर्नको लागि पनि छुट्टै सम्यन्त्र विकास गरेर अघि बढ्दैछौँ ।’

Storyline:

आर्थिक वर्ष २०७८/७९ को बजेट प्रस्तुत गरेका अर्थमन्त्री विष्णु पौडेलले आगामी आर्थिक वर्षको बजेट कार्यान्वयन गर्ने योजना, प्रतिवद्धता र संकल्पका साथ आएको बताएका छन् । बजेट कार्यान्वयन हुँदैन कि भनेर शङ्का नगर्न आग्रह गर्दै पौडेलले आगामी आर्थिक वर्ष २०७८/७९ का लागि सरकारले ल्याएको अनुमानित आय व्यय बजेट कार्यान्वयन हुनेमा ढुक्क हुन आग्रह गरे । आइतबार अर्थ मन्त्रालयमा आयोजित पत्रकार सम्मेलनमा अर्थमन्त्री पौडेलेले भने,

*‘यो बजेट हामीले कार्यान्वय गर्छौं, बजेटमा निर्धारण गरिएका लक्ष्यहरु हामीले हासिल गर्छौं, त्यसकारणले यो सुनाउँनका निम्ति होइन, कार्यान्वयन गर्नका निम्ति अघि सारिएको बजेट हो । यो समस्या हेर्ने दर्शक बन्नका निम्ति होइन, समस्या समाधान गर्ने अभियानको नेतृत्वकर्ताको हैसियतले सरकारले यो बजेट ल्याएको छ । त्यस हिसावले हामीले यो बजेट प्रस्तुत गरेका छौं ।’*

सोमबारदेखि नै बजेट कार्यान्वयनका विषयमा छलफल अघि बढाउने र कार्यान्वयनको अभियानलाई तिब्रता दिएर अघि बढ्ने बताए । उनले भने,

*‘प्रस्तुत बजेट प्रति हामी जवाफदेही छौं । र प्रस्तुत बजेटको कार्यान्वयन हुने कुरामा म यहाँलाई आश्वस्त हुनका लागि म हार्दिकरुपमा आग्रह गर्न चाहन्छु ।’*

अर्थतन्त्रलाई पुरानै लयमा फर्काउने विषयमा बजेट केन्द्रीत भएको बताउँदै पौडेलले ती समस्या समाधानका लागि स्पष्ट योजना र दृष्टिकोणका साथ प्रस्तुत भएको बताए । आर्थिक क्षेत्रमा देखिएका चुनौतीका सामना गर्दै समृद्धिको सपना साकार पार्ने उनले प्रतिवद्धता व्यक्त गरे ।

सरकारले महामारीलाई मुख्य चुनौतीका रूपमा स्वीकार गरेर सोही अनुरूप राजश्वका नीति र कार्यक्रमका साथमा बजेट ल्याएको दावी गरे । प्रभावकारी पहलकदमीको साथमा जनतालाई समयमै खोप उपलब्ध गरायो भनेर समाचार लेख्न पत्रकारलाई सूझाएका अर्थमन्त्री पौडेलल खोप लगाएपछि अर्थतन्त्र चलायमान हुने बताए । सरकारले चुनावका लागि आवश्यक बजेट विनियोजन गरेको र निष्पक्ष ढङ्गले निर्वाचन सम्पन्न गर्न सम्पूर्ण सामथ्र्य परिचालन गरेको बताए । तर कोभिड मुख्य चुनौतीका रुपमा रहेपनि अर्थमन्त्री पौडेलले चुनौतीको सामना गरेर अघि बढ्ने बताए ।

*‘भोलिदेखि नै हामीले बजेट कार्यान्वयनका सन्दर्भमा व्यवस्थित कार्यायोजना बनाएर अगाडि बढ्दै छौं । आज जुन प्रकारको कोभिडले चुनौती सृजना गरेको छ, त्यो चुनौतीको सामना गर्दै मुलुकलाई अगाडि लगेर जानेछौं ।’*

सरकारले मतदाता प्रभावित पार्ने उदेश्यले बजेट ल्याएको भन्ने आलोचना खेपिरहेका बेला मतदाता रिझाउन नभई अभिभारा पूरा गर्न बजेट ल्याएको पौडेलले दावी गरे । संवैधानिक प्रक्रियाअनुसार सबैकाम भएको भन्दै उनले जनताको विश्वास जित्ने बताए ।

वर्तमान चुनौतिहरूलाई बुझेको, देखेको र सम्बोधनका लागि आवश्यक नीति र कार्यक्रम तथा योजनाका साथ बजेट आएकाले यसका लक्ष्यहरू पनि त्यहीअनुसार हासिल हुने बताए । बजेटमा नागरिकको जीवनरक्षाका लागि सम्पुर्ण स्रोत साधन र क्षमता लगाउने र जीवन रक्षा गर्ने प्रतिवद्धताका साथ सरकार प्रस्तुत भएको पौडेलले उल्लेख गरे ।

कार्यक्रममा अर्थ मन्त्रालयका सचिव शिशिर ढुङ्गानाले कोभिड १९ सङ्क्रमणको महामारीबाट प्रभावित भएको अर्थतन्त्रलाई पुनरुत्थान गर्नका लागि सरकारले केही सामान र क्षेत्रमा कर छुट दिएको स्पष्ट पारे । ढुङ्गानाले सरकारले अघि सारेको कर छुट कार्यक्रमले लगानी बढाउने, नयाँ उद्योग स्थापना हुने, औद्योगिक क्षेत्र फस्टाउने र अन्तत त्यसले राजश्व पनि बढाउने विश्वास आफुहरूले लिएको बताए । उनले भने,

*‘हामीले निरन्तररूपमा अनुगमन गर्ने प्रणालीको विकास गरेका छौँ । भोलिदेखि नै हाम्रा सहसचिवहरूको संयोजकत्वमा टिम गठन गरेर, हामीले एउटा त प्रत्यक मन्त्रालयले गर्ने कामहरूको बारेमा सर्टलिस्ट गरेर मन्त्रालयका सचिवहरुसँग बसेर फाइनल गर्दैछौँ । अन्तर निकायहरूका बीच समन्वय आवश्यक पर्ने खालका कार्यक्रमहरू कार्यान्वयन गर्नको लागि पनि छुट्टै संयन्त्र विकास गरेर अघि बढ्दैछौँ ।’*

सचिव ढुङ्गानाले सरकारले लिएको ६ दशमलव ५ प्रतिशतको आर्थिक वृद्धिदर तथ्यपरक र स्वाभाविक रहेको बताए । सरकारले अवलम्बन गरेको नीतिले आर्थिक वृद्धिदर प्राप्त गर्न सघाउ पुग्ने उनको विश्वास छ ।

चालू आर्थिक वर्षमा कात्तिक महीना पछिमात्र आर्थिक गतिविधि शुरू हुँदा पनि ४ प्रतिशतको आर्थिक वृृद्धिदर प्राप्त गर्न सकेको बताउँदै उनले यसैका आधारमा पनि आगामी आर्थिक वर्षमा अझ राम्रो प्राप्त हुने अनुमान गरिएको बताए । सरकारले कोभिड–१९ विरुद्धको खोप कार्यक्रमलाई पहिलो प्राथमिकतामा राखेकाले महामारीका कारण धराशयी भएको अर्थतन्त्र चाँडै पुरानो लयमा फर्किने दावी समेत गरे ।

०००